
Šiauliai

Parengto sprendimo projekto tikslas ir uždaviniai.
Parengto sprendimo projekto tikslas – suteikti humanitarinę pagalbą Ukrainos Respublikos Chmelnyckio miestui dėl Rusijos federacijos karinių veiksmų.
Dabartinis sprendimo projekte aptariamų klausimų reguliavimas.
Lietuvos Respublikos vietos savivaldos įstatymas, Lietuvos Respublikos vystomojo bendradarbiavimo ir humanitarinės pagalbos įstatymas, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašas, patvirtintas Lietuvos Respublikos Vyriausybės 2014 m. kovo 26 d. nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, Šiaulių miesto savivaldybės institucijos ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašas, patvirtintas Šiaulių miesto savivaldybės tarybos 2022 m. balandžio 7 d. sprendimo Nr. T-74 „Dėl humanitarinės pagalbos suteikimo“.
Šiaulių miesto savivaldybėje gautas Ukrainos Respublikos Chmelnyckio miesto savivaldybės, su kuria yra sudaryta Bendradarbiavimo sutartis, 2023 m. gegužės 22 d. humanitarinės pagalbos prašymas Nr. G-3924 „Dėl medicinos įrangos“. Vystomojo bendradarbiavimo ir humanitarinės pagalbos teikimo komisija, patvirtinta Savivaldybės mero 2023 m. gegužės 11 d. potvarkiu Nr. M-223 „Dėl vystomojo bendradarbiavimo ir humanitarinės pagalbos teikimo komisijos sudėties patvirtinimo”, įvertinusi humanitarinės pagalbos prašymo pagrįstumą, gautą Lietuvos Respublikos užsienio reikalų ministerijos 2023 m. gegužės 23 d. rekomendaciją Nr. GCS-310, posėdžio 2023 m. gegužės 23 d. protokolu Nr. VAK-254 nusprendė teikti Šiaulių miesto savivaldybės merui rekomendaciją teikti humanitarinę pagalbą Ukrainos Respublikos Chmelnyckio miestui.
Priėmus Šiaulių miesto savivaldybės tarybos sprendimą, būtų sudaryta sutartis su Lietuvos Raudonojo Kryžiaus draugija dėl humanitarinės pagalbos (prašomos medicininės įrangos) teikimo Ukrainos Respublikos Chmelnyckio miestui.
Sprendimo projekte numatytos naujos teisinio reglamentavimo nuostatos.
Sprendimo projekte naujų teisinio reglamentavimo nuostatų nenumatyta.
Priėmus sprendimą, galimos pasekmės (teigiamos, neigiamos).
Teigiamos – bus suteikta humanitarinė pagalba Ukrainos Respublikos Chmelnyckio miestui dėl Rusijos federacijos sukelto karo Ukrainoje. Neigiamos – nenumatomos.
Priėmus sprendimą, keičiami ar pripažįstami negaliojančiais teisės aktai. 
Priėmus šį sprendimą, teisės aktai nebus keičiami.
Sprendimui įgyvendinti reikalingi priimti papildomi teisės aktai.
Priėmus šį sprendimą, nereikalinga priimti papildomų teisės aktų.
Sprendimui įgyvendinti reikalingos lėšos. 
Šiaulių miesto savivaldybės tarybos 2023 m. kovo 2 d. sprendimu Nr. T-34 „Dėl Šiaulių miesto savivaldybės tarybos 2023 m. vasario 2 d. sprendimo Nr. T-2 „Dėl Šiaulių miesto savivaldybės 2023 metų biudžeto patvirtinimo“ pakeitimo“ biudžete yra numatyta 80,0 tūkst. Eurų Savivaldybės biudžeto lėšų humanitarinei pagalbai teikti.
Sprendimo projekto antikorupcinis vertinimas.
Antikorupcinis vertinimas sprendimo projektui nėra atliekamas.
Sprendimo projektą parengė. 
Šiaulių miesto savivaldybės Civilinės saugos ir teisėtvarkos skyrius. Tiesioginis rengėjas: Civilinės saugos ir teisėtvarkos skyriaus patarėjas Paulius Stočkus, tel. (8 41) 596 299.

